
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVOSNKOM BRODU                     Broj:  St-546/2016-35
Trg pobjede 13
35 000 Slavonski Brod
Z A K L J U Č A K

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, u stečajnom postupku nad dužnikom ARGER d.o.o za graditeljstvo, trgovinu i usluge, u stečaju Donja Vrba, Sv.Filipa i Jakova 148, OIB 35620740755, dana 24.ožujka  2017.  

z a k l j u č i o   j e

	I – Temeljem pravomoćnog rješenja ovog suda posl.br. St-546/2016-32 od 28.studenog 2016., o prodaji nekretnina vlasništva stečajnog dužnika ARGER d.o.o za graditeljstvo, trgovinu i usluge, u stečaju Donja Vrba, Sv.Filipa i Jakova 148, OIB 35620740755 utvrđuje se vrijednost predmeta prodaje koju čine:
	a) nekretnine upisane u zk.ul. 1226 k.o Brodski Stupnik, i to:
1. kč.br. 965 oranica u Stupničkom brijegu, površine 1396m2,
2. kč.br. 966 oranica u Stupničkom brijegu, površine 565m2,
3. kč.br. 967/1 oranica u Stupničkom brijegu, površine 683m2,
4. kč.br. 967/2 oranica u Stupničkom brijegu, površine 791m2,
5. kč.br. 967/3 oranica u Stupničkom brijegu, površine 1324m2,
6. kč.br. 967/4 oranica u Stupničkom brijegu, površine 978m2,
7. kč.br. 968/3 voćnjak u Stupničkom brijegu, površine 331m2,
8. kč.br. 968/4 voćnjak u Stupničkom brijegu, površine 201m2,
9. kč.br. 968/5 voćnjak u Stupničkom brijegu, površine 201m2,
10.kč.br. 972/1 oranica u Stupničkom brijegu, površine 1018m2,
	sveukupne površine 7308m2,
	u iznosu od 70.000,00 kn (slovima: sedamdesettisuća kn). 

	b) Nekretnine navedene u toč.I a) opterećene su založnim  pravima i to:
·  u korist razlučnog vjerovnika VABA d.d. banka Varaždin, OIB 38182927268, Aleja kralja Zvonimira br. 1, Varaždin upisanim pod br. Z-1928/13 od 6.3.2013.radi osiguranja novčane tražbine u iznosu 255.437,81 kn,
· u korist RH Ministarstvo financija Porezne uprave PU Slav.Brod, OIB 52634238587, upisanim pod br. Z-8270/14 od 18.11.2014. radi osiguranja novčane tražbine u iznosu 178.217,77 kn.
	c) Nekretnine se izlažu prodaji kao jedinstvena cjelina.

	II – Prodaju nekretnina provest će Financijska agencija elektroničkom javnom dražbom.

	III – Nekretnine označene u toč.I a) ovog zaključka ne mogu se prodati:
· na prvoj dražbi ispod ¾ utvrđene vrijednosti  nekretnina, odnosno ispod iznosa 52.500,00 kn,
· na drugoj dražbi ispod ½ utvrđene vrijednosti nekretnina, odnosno ispod iznosa 35.000,00 kn,
· na trećoj dražbi ispod ¼ utvrđene vrijednosti nekretnina, odnosno ispod iznosa 17.500,00 kn,
· na četvrtoj dražbi nekretnine se prodaju po početnoj cijeni od 1,00 kn.

	Prvi razlučni vjerovnik u prednosnom redu može izjaviti da kupuje nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine.

	IV – UVJETI PRODAJE
	Početna cijena predmeta prodaje – nekretnina, od koje počinje postupak nadmetanja, utvrđena je u toč. III izreke ovog zaključka, a sukladno odredbi čl. 247 st. 5 Stečajnog zakona (NN br. 71/15) i uz primjenu odredbe čl. 21 Pravilnika o načinu i postupku provedbe prodaje pokretnina i nekretnina u ovršnom postupku (NN br. 156/14).
	Dražbeni korak za nekretnine koje su predmetom prodaje određuje se sukladno odredbi čl. 20 Pravilnika o načinu i postupku provedbe prodaje pokretnina i nekretnina u ovršnom postupku.
	Prodaja se obavlja po načelu viđeno-kupljeno, te se naknadne pritužbe isključuju. Porez na dodanu vrijednost plaća se sukladno pozitivnim propisima, ako temeljem istih postoji porezna obveza.
	Nekretnine su oslobođene od osoba i stvari, a na istima postoje upisana razlučna prava navedena u toč. Ib) koja će se brisati, nakon prodaje.
	Nakon prodaje brisat će se i zabilježba rješenja ovog suda o otvaranju stečajnog postupka nad dužnikom upisana pod br. Z-5176/2016 od 3.5.2016., kao i zabilježba rješenja o prodaji nekretnina.

	Na dražbi mogu sudjelovati ponuditelji koji prije dražbe uplate jamčevine u iznosu 10% od utvrđene vrijednosti nekretnina na poseban račun Financijske agencije,a u iznosu, roku i na način utvrđen u pozivu na sudjelovanje u elektroničkoj javnoj dražbi.

	Od plaćanja jamčevine oslobođen je prvi razlučni vjerovnik, ako je iznos tražbine osigurane razlučnim pravom veći ili jedak iznosu jamčevine.

	Punomoćnici ponuditelja mogu sudjelovati na dražbi samo uz specijalnu punomoć za pristup sustavu elektroničke javne dražbe.

	Kupac je dužan položiti kupovninu u roku od 30 dana od dana završetka elektroničke javne dražbe. Valjanom uplatom smatra se i uplata obavljena u roku i evidentirana na računu Financijske agencije u roku od 8 dana od isteka roka za uplatu. 
	Ukoliko u tom roku kupac ne položi kupovninu, isti gubi pravo na povrat osiguranja – jamčevine, a sud će odrediti da se predmetne nekretnine dosude kupcu koji je ponudio prvu nižu cijenu prema veličini ponuđene cijene.	


						-3-

	Ponuditeljima čija ponuda ne bude prihvaćena vratit će se  iznos jamčevine, nakon završetka elektroničke javne dražbe.

	V – Brisanje založnih prava i tereta bit će određeno posebnom odlukom suda nakon što rješenje o dosudi postane pravomoćno i nakon što kupac položi kupovninu i nekretnine mu budu predane.

	VI – Zainteresirane osobe mogu razgledati nekretnine i dokumentaciju vezanu za iste, u dogovoru sa stečajnim upraviteljem Slavkom Marincem, mob. 091-1121-805.

	VII – Ovaj zaključak objavljuje se na mrežnoj stanici e-Oglasna ploča suda, te na web stranicama Visokog trgovačkog suda RH Zagreb.
	Zaključak će se objaviti i na mrežnim stranicama FINE uz objavu poziva za sudjelovanje na elektroničkoj javnoj dražbi.
	
	
Obrazloženje

	Na prijedlog steč.upravitelja sud je donio pravomoćno rješenje posl.br. St-546/2016-32 od 28.studenog 2016. o prodaji nekretnina navedenih u toč. Ia) izreke ovog zaključka, a koje čine stečajnu masu stečajnog dužnika  i na kojima postoji pravo odvojenog namirenja, a na način da će se iste prodavati elektroničkom javnom dražbom.
	Vrijednost  nekretnina utvrđena je nakon održanog  ročišta radi utvrđivanja vrijednosti, a na temelju podataka Porezne uprave o stanju na tržištu nekretnina, uvažavajući pri tome i mišljenje razlučnih vjerovnika, dok je početna cijena nekretnina od koje počinje postupak nadmetanja određena na temelju odredbe čl. 247 st. 5 Stečajnog zakona (NN br. 71/15, dalje SZ) i uz primjenu odredbe čl. 21 Pravilnika o načinu i postupku provedbe prodaje pokretnina i nekretnina u ovršnom postupku (NN br. 156/14).
	Stoga je na temelju odredbe čl. 247 SZ-a i uz primjenu odredbe čl. 92 do 100 Ovršnog zakona (NN br. 112/12, 25/13, 93/14) odlučeno kao u izreci zaključka.

			                  U Slav. Brodu, 24.ožujka 2017.
                                                                                                                STEČAJNI SUDAC:

                                                                                                                      Vesna Vukelić 
NAPUTAK O PRAVNOM LIJEKU:
Protiv ovog zaključka nije dopušten pravni lijek

Dostaviti putem mrežne stanice e-Oglasne ploče
 1. steč.upravitelj
2.razlučni vjerovnici
 - Vaba d.d. banka Varaždin
-RH MF PU, putem ŽDO Građ.upr.odjel

Putem pošte - FINA, RC Osijek, zajedno sa zahtjevom za prodaju 
nekretnina u stečajnom postupku, pravomoćnim rješenjem
o određivanju prodaju, te zk.izvatkom za nekretnine

